Here is a page extracted from Wikipedia that may contain CSS, HTML, and a lot of unformatted text.

Title: Francis Field
Content: Francis Field ye un estadio situato en a ciudat de Saint Louis en Missouri y construito en l'anyo 1903 ta os actos d'a Exposición Universal de Saint Louis 1904, tamién estió o puesto a on se facioron beluns d'os acontecimientos esportivos d'os Chuegos Olimpicos de Saint Louis 1904.

Mientres os Chuegos Olimpicos fue utilizato como estadio prencipal y estió a seu d'a cerimonia inagural y prebas de atletismo, ciclismo, soga tira, fútbol, chimnasia, halterofilia, lacrosse, luita, roque, tiro con arco y bel partiu de tenis.

Dimpués d'os Chuegos y dica l'actualidat ye a seu a on chugan como local os Bears. En l'actualidat fa parti d'as instalacions esportivas d'a Universitat Washington de Saint Louis, y se fan competicions de atletismo, campo a traviés, fútbol americano y fútbol.

Prenió o suyo nombre por David Rowland Francis, alcalde de Saint Louis y governador d'o estato de Missouri en ixas envueltas. En primeras teneba un aforo de 19.000 personas pero con as modificacions feitas en l'anyo 1984 baixoron l'aforo ta 4.000.

Referencias 

Estadios Olimpicos
Estadios d'atletismo
Estadios de ciclismo
Estadios d'Estaus Unius
Chuegos Olimpicos de Saint Louis 1904‎
Instalacions esportivas d'os Chuegos Olimpicos de Saint Louis 1904